
AVIZ

asupra proiectului de Lege privind înfiinţarea, organizarea şi funcţionarea Poliţiei Locale
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere şi avizare, în procedură obişnuită, cu proiectul de Lege privind înfiinţarea, organizarea şi funcţionarea Poliţiei Locale, trimis comisiei cu adresa nr. PL-X 431 din 8 mai 2006.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 30 mai 2006.
În urma dezbaterilor, membrii comisiei au hotărât, cu majoritate de voturi (3 împotrivă şi o abţinere), avizarea negativă a proiectului de lege.

